Hubungan Brunei–Laos

Brunei dan Laos menubuhkan hubungan diplomatik pada tahun 1993. Brunei mempunyai kedutaan di Vientiane, dan Laos mempunyai kedutaan di Bandar Seri Begawan. Kedua-dua negara bekerjasama dalam perdagangan, pendidikan dan pertahanan.

Sejarah 
Hubungan antara kedua-dua negara telah terjalin sejak 27 Julai 1993. Pada 2010, Presiden Choummaly Sayasone telah membuat lawatan negara ke Brunei semasa Sultan Brunei menghadiri mesyuarat ASEM di Vientiane pada 2012. Perdana Menteri Thongsing Thammavong juga membuat lawatan rasmi ke Brunei pada 2013.

Hubungan ekonomi 
Pada 1999, kedua-dua negara telah menandatangani memorandum persefahaman mengenai penubuhan Suruhanjaya Bersama untuk Kerjasama Dua Hala (JCBC). Memorandum mengenai kerjasama sukan pula telah ditandatangani pada 2013. Kedua-dua negara juga dalam proses untuk menubuhkan perjanjian perdagangan barter, di mana kedua-dua negara boleh menukar produk keluaran tempatan mereka mengikut keperluan kedua-dua negara.

Rujukan 

Laos
Brunei